Kornel Filipowicz

Kornel Filipowicz (27. oktoober 1913 Ternopil – 28. veebruar 1990 Kraków) oli poola kirjanik ja stsenarist.

Kornel Filipowicz sündis tol ajal Austria-Ungari Keisririigi koosseisu kuulunud Ternopilis (alates 1918. aastast Poola, tänapäeval Ukraina territooriumil). 1923. aastal kolis pere Cieszynisse, kus Kornel Filipowicz elas kuni gümnaasiumi lõpetamiseni 1932. aastal. 

Seejärel õppis ta Krakówis Jagellooni Ülikoolis bioloogiat. Aastatel 1936–1939 oli ta ajakirja Nasz Wyraz toimetaja.http://lubimyczytac.pl/autor/37829/kornel-filipowicz

Teise maailmasõja ajal langes Kornel Filipowicz 1939. aasta septembris Saksa vägede kätte sõjavangi, kuid ta õnnestus varsti vangilaagrist põgeneda. Gestapo tabas ta 1944. aastal ja hoidis teda koonduslaagrites.http://culture.pl/pl/tworca/kornel-filipowicz

Pärast Teist maailmasõda elas Kornel Filipowicz Krakówis, kus tegutses vabakutselise kirjanikuna. 1975. aasta detsembris kirjutas ta alla 59 intellektuaali kirjale, millega protesteeriti konstitutsioonimuudatuste vastu.http://nowahistoria.interia.pl/kartka-z-kalendarza/news-5-grudnia-1975-r-memorial-59-intelektualistow-trafia-do-sejm,nId,1068978

Eesti keeles on 1966. aastal ilmunud Kornel Filiopowiczi lühiromaan "Antikangelase päevik" (poola keeles "Pamiętnik antybohatera", 1961) ja 1975. aastal "Kolm mikroromaani".

Viited

Välislingid

Kategooria:Poola kirjanikud
Kategooria:Poola stsenaristid
Kategooria:Jagiełło ülikooli vilistlased
Kategooria:Sündinud 1913
Kategooria:Surnud 1990